Apate

***Apate*** er en slekt av hettebiller som borer i ved eller tørre matvarer. 

## Utseende
Middelsstore til ganske store (gjerne 20–30 millimeter), langstrakte, nokså smale biller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Hos de fleste artene er brystskjoldet (pronotum) høyt hvelvet, hetteformet, og dekker hodet sett ovenfra. **Hodet** er kort og bredt med små fasettøyne. Hos underfamiliene splintvedbiller (Lyctinae) og Polycaoninae er hodet fremstrakt og godt synlig ovenfra, hos de andre undergruppene er det dekket av det hetteformede brystskjoldet. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. **Brystskjoldet** (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. **Dekkvingene** er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. **Beina** er korte, framleggene har ofte tenner eller pigger. Føttene er nokså lange, slanke og fem-leddete. **Larvene** er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

## Levevis
De fleste av hettebillene borer i død ved. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

## Skadedyr
*[[Apate terebrans]]* og *A. monachus* kan gjøre betydelig skade på tømmer av ulike treslag (sitrus, kaffe, kakao, granateple, johannesbrødtre, akasier etc.) i varme områder, og kan også drepe unge trær.

## Utbredelse
De fleste av artene lever i Afrika, men slekten er spredt over store deler av Jorda i varme områder.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hette- og borebiller, Bostrichoidea
**** Familien **[[hettebiller]]**, **[[Bostrichidae]]**
***** Underfamilien hettebiller, Bostrichinae Latreille, 1802
****** Stammen Apatini Jacquelin du Val, 1861
******* Slekten ***Apate*** Fabricius, 1775 - 15 arter
******** *[[Apate approximate]]* Dupont in Dejean, 1833
******** *[[Apate armata]]* Dejean, 1833
******** *[[Apate barbata]]* Melsheimer, 1806
******** *[[Apate coenobita]]* Dejean, 1833
******** *[[Apate cribraria]]* Dejean, 1833
******** *[[Apate gysselenii]]* Dejean, 1833
******** *[[Apate hamaticollis]]* Dejean, 1833
******** *[[Apate nana]]* Dejean, 1833
******** *[[Apate niger]]* Melsheimer, 1806
******** *[[Apate perplexa]]* Dejean, 1833
******** *[[Apate quadrispinosa]]* Dejean, 1833
******** *[[Apate rufescens]]* Dejean, 1833
******** *[[Apate ruficornis]]* Dejean, 1833
******** *[[Apate striatus]]* Melsheimer, 1806
******** *[[Apate subdentata]]* Dejean, 1833
******** *[[Apate substriata]]* Gysselen in Dejean, 1833
******** *[[Apate thoracicornis]]* Dejean, 1833
******** *[[Apate westermanni]]* Dejean, 1833
******** *[[Apate bicolor]]* Fahraeus, 1871 
******** *[[Apate bilabiata]]* Lesne, 1909 
******** *[[Apate cephalotes]]* (Olivier, 1790) 
******** *[[Apate degener]]* Murray, 1867 
******** *[[Apate ecomata]]* Lesne, 1929 
******** *[[Apate geayi]]* Lesne, 1907 
******** *[[Apate indistincta]]* Murray, 1867 
******** *[[Apate lignicolor]]* Fairmaire, 1883
******** *[[Apate monachus]]* Fabricius, 1775 
******** *[[Apate perniciosa]]* Gistel, 1857
******** *[[Apate raricoma]]* Lesne, 1924 
******** *[[Apate reflexa]]* Lesne, 1909 
******** *[[Apate scoparia]]* Lesne, 1909 
******** *[[Apate subcalva]]* Lesne, 1923
******** *[[Apate submedia]]* Walker, 1858
******** *[[Apate terebrans]]* (Pallas, 1772)
******** *[[Apate tuberculosa]]* Gistel, 1848

## Referanser




## Eksterne lenker
*